નાણાકીય અસ્ક્યામતો અથવા જાહેર હિતની હિસ્સેદારીને ધ્યાનમાં રાખીને કેસ SFIOને સોંપવામાં આવે છે. તાજેતરના નિરવ મોદી અને મેહુલ ચોકસીના હાઇ-પ્રોફાઇલ કૌભાંડોમાં કથિત પંજાબ નેશનલ બેન્ક સાથેની છેતરપિંડીની તપાસ પણ એસએફઆઇઓને સોંપવામાં આવી છે. છેલ્લા 15 વર્ષોમાં કોર્પોરેટ ફ્રોડના ઘણા હાઇ-પ્રોફાઇલ કેસની તપાસ એસએફઆઇઓ દ્વારા કરવામાં આવી છે. જેમાં 2જી સ્પેક્ટ્રમ ફાળવણી, કિંગફિશર એરલાઇન્સ કેસ, સારદા ચિટ ફંડ કૌભાંડ અને સત્યમ કમ્પ્યુટર્સ છેતરપિંડી એ પૈકીના થોડા નામ છે. આમાંના ઘણા કેસમાં બહારથી બીજુ દેખાતુ હતું પરંતુ એસએફઆઇઓએ શોધી કાઢ્યું છે કે મોટાભાગના અપરાધ ઓડિટર્સ સાથે મળીને આચરવામાં આવ્યા છે. એસએફઆઇઓ રિપોર્ટ 2015 મુજબ, ભારતમાં ટોચની 500 કંપનીઓ પૈકીની ત્રીજા ભાગની કંપનીઓ અને જેમાની ઘણી ટોપ 100માં સમાવેશ પામે છે તે કંપનીઓ તેમના એકાઉન્ટ્સને મેનેજ કરતી જોવા મળી હતી. કેટલાક કિસ્સાઓમાં તો એસએફઆઇઓએ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયાને તેમાં દોષિત એકાઉન્ટન્ટ સામે પગલા ભરવાની સલાહ આપી હતી. એ વાતથી આપણને આશ્ચર્ય ન થવું જોઈએ કે જ્યારે જ્યારે કોર્પોરેશનો અને ઓડિટર્સ ભેગા મળ્યા ત્યારે યુએસ અને દુનિયાના નાણા ક્ષેત્રે તેજી આવી છે. 2007-08ની વૈશ્વિક નાણાકીય કટોકટી તેનું ઉદાહરણ છે જેમાં કંપનીઓના ઓડિટ રિપોર્ટ્સ મજબુત હતા અને કંપનીઓ અસ્થિપિંજર જેવી મળી આવી હતી.